Príloha č. 2.

Záverečné zhrnutie výsledkov z kontrol vykazujú všetky koordinované kontrolné orgány v monitorovacích hárkoch („MoH“), ktoré sú jednotné pre každý druh pomoci EÚ. Forma MoH je navrhnutá s ohľadom na špecifiká jednotlivých fondov (Štrukturálne fondy, ISPA/Kohézny fond, Schengenský prechodný fond, FSEÚ, ...).

Monitorovací hárok, vyhotovený po ukončení každej kontroly a schválený zodpovednou osobou, odošle kontrolný orgán elektronickou poštou odboru 93 MF SR, ktorý bezodkladne spracuje údaje v centrálnom informačnom systéme. Odbor 93 využíva údaje z MoH zaslaných všetkými kontrolnými orgánmi ako podklad pre vypracovanie komplexnej analýzy a pre priebežné predkladanie výsledkov z ukončených kontrol projektov spolufinancovaných z fondov EÚ v Slovenskej republike kompetentným orgánom. 
MoH v písomnom vyhotovení je súčasťou výtlačku správy (záznamu) určeného pre:
•	kontrolný orgán, ktorý kontrolu vykonal
•	odbor 93 MF SR na účely centrálneho spracovania dát

V centrálnej evidenci všetkých kontrol na odbore 93 MF SR je každá kontrola identifikovaná svojím jednoznačným číslom vo forme „Kxxx“ a kontrolná akcia vo forme „Axxx“ - viď. tiež časť  „štandardizované číselné označenie kontrol a kontrolných akcií“. 
Vzor MoH pre záverečné zhrnutie výsledkov z kontrol štrukturálnych fondov vrátane vysvetliviek k jednotlivým pojmom a kódov nezrovnalostí podľa typológie OLAF-u je uvedený na  nasledujúcich 7 stranách.